
	[bookmark: nev]TÓTH BIANKA
Alkalmazott nyelvészet 
MA, 5. félév
Eötvös Loránd Tudományegyetem
Bölcsészettudományi Kar
	






Témavezető:
	Hámori Ágnes
tudományos munkatárs,  Magyar Tudomános Akadémia Nyelvtudományi Intézet




Politikai diskurzuselemzés adatbányászati módszerekkel

Dolgozatomban a Jobbik Magyarországért Mozgalom kommunikációját vizsgálom -megalakulásától napjainkig - kritikai diskurzuselemzési keretben, adatbányászati módszerekkel kiegészítve. A szövegek kvantitatív elemzése lehetővé teszi, hogy a jelenséget egy nagyobb korpuszon, folyamatában tudjam vizsgálni.
Az elemzés középpontjában a cigány-magyar együttélés problematikájára való reflektálásuk, azon belül pedig a ’cigánybűnüzés’ kifejezés és annak használata áll.
Kutatási kérdéseim a következők: Hogyan konstruálja a Jobbik a nyilvánosság véleményét a szövegein keresztül? Hogyan jelenik meg a Jobbik kommunikációjában a „cigánybűnözés” szó?
Elemzésem középpontjában a Jobbik kommunikációján alapuló korpusz szógyakorisági vizsgálata áll. Az összeállított korpusz a jobbik.hu-n közzétett publicisztikáknak, az előző parlamenti ciklus felszólalásainak, illetve a Jobbik választási programjainak szövegeiből áll össze. Eredményeimet kiegészítettem a Jobbik és más pártok, valamint a ’cigánybűnözés’ szó internetes sajtóban való megjelenésének leírásával.
A vizsgált szövegekben a cigánybűnözés szó gyakorisága éves szinten erőteljesen változik. Bizonyos években (2008, 2010, 2011), a többi vizsgált évhez képest kimagaslóan gyakori az előfordulása. Az eredményekből kitűnik, hogy a Jobbik általános kommunikációjában nincs kiemelt helyen a cigány téma. Ezzel ellentétben a hírportálok elemzésekor az látszik, hogy a sajtóban a Jobbik a cigánybűnözés témáját illetően hangsúlyosabban jelenik meg a többi párthoz képest.
Összességében elmondható tehát, hogy a kritikai diskurzuselemzésben van relevanciája olyan adatbányászati módszereknek, melyekkel nagyobb mennyiségű adatot tudunk feldolgozni, azonban a teljes képhez nem csak a tágabb kontextust kell ismernünk, hanem ki kell egészíteni elemzésünket kvalitatív magyarázatokkal is.
A jövőben a különböző módszertani problémák kiküszöbölése az elsődleges célom, illetve egy még nagyobb, kiterjedtebb korpusz felépítése.



